Source: http://lancashireheeler.fi/yhdistys/saannot
Timestamp: 2018-02-24 21:33:26+00:00
Document Index: 22515910

Matched Legal Cases: ['§3', '§4', '§5', '§6', '§9', '§10', '§11', '§12', '§13']

Säännöt | Suomen Lancashire Heeler -yhdistys ry
Sääntömääräinen vuosikokous sekä jalostuspäivä 2018
Yhdistyksen nimi on Suomen Lancashire Heeler-yhdistys, sen kotipaikka on Espoo ja toiminta-alueena koko maa.
edistää lancashirenkarjakoira- eli Lancashire Heeler-rodun harrastusta ja tehdä rotua tunnetuksi
edistää puhdasrotuisten ja terveiden Lancashire heelerien jalostusta
ohjata jäseniään koiriensa rodunomaiseen käsittelyyn ja pitoon
harjoittaa jalostusneuvontaa ja järjestää jalostustarkastuksia
järjestää pentuvälitystä
järjestää koiranäyttelyitä
järjestää kokeita ja kilpailuja
harjoittaa alaan liittyvää julkaisu- ja tiedotustoimintaa
toimia yhteistyössä muiden koirayhdistysten kanssa, kotimaassa ja ulkomailla
Varat toimintaansa yhdistys hankkii liittymis- ja jäsenmaksuilla. Toimintansa tukemiseksi yhdistys voi
hankkia varoja myös pienimuotoisella koiraharrastustarvikemyynnillä ja julkaisutoiminnalla
Yhdistys toimi rotujärjestönsä, kotipaikkansa mukaisen kennelpiirin sekä koiraharrastuksen pääjärjestön, Suomen Kennelliiton jäsenenä. Hallituksen tai yhdistyksen vuosikokouksen päätöksellä yhdistys voi liittyä muiden tarpeelliseksi katsomiensa yhdistyksien jäseniksi.
§3 Yhdistyksen jäsenet
Yhdistyksen jäseniä ovat vuosijäsenet, nuoriso-, perhe-, kunnia-, tuomari- ja ainaisjäsenet sekä kasvattajan ilmoittamat pennunostajajäsenet.
Yhdistyksen vuosijäseneksi voidaan hyväksyä yhdistyksen toiminnasta kiinnostunut 18 vuotta täyttänyt henkilö. Nuorisojäseneksi hyväksytään alle 18-vuotias henkilö, nuorisojäsenellä ei ole yhdistyksen kokouksessa äänioikeutta. Perhejäsen on yhdistyksen vuosi-, ainais- tai kunniajäsenen kanssa samassa taloudessa vakituisesti asuva henkilö, perhejäsen ei saa yhdistyksen jäsenlehteä. Ainaisjäseneksi voidaan hyväksyä henkilö, joka suorittaa yhdistyksen sen hetkisen liittymismaksun lisäksi kulloisenkin jäsenmaksun kymmenkertaisena.
Kasvattaja voi ilmoittaa kasvattamiensa pentujen ostajat pennunostajajäseniksi ja maksaa heidän osaltaan kyseisen vuoden liittymismaksun, kasvattajan on toimitettava pennunostajajäsenen allekirjoittama kirjallinen suostumus jäsensihteerille, tällä kirjallisella suostumuksella pennunostajajäsen hyväksyy liittämisen yhdistyksen jäseneksi ja siirtyy seuraavana vuonna varsinaiseksi maksaen itse jäsenmaksunsa.
Uudet vuosijäsenet, nuorisojäsenet, perhejäsenet jäseneksi, ainais- ja pennunostajajäsenet hyväksyy yhdistyksen hallitus. Jäsenyys alkaa siitä, kun päätös jäseneksi ottamisesta on tehty.
Yhdistyksen vuosikokous päättää vuosittain liittymis- ja jäsenmaksuista. Liittymismaksu maksetaan liityttäessä yhdistyksen jäseneksi ja jäsenmaksu on maksettava vuosittain.
Yhdistyksen hallituksen ehdotuksesta voidaan vuosikokouksen yksimielisellä päätöksellä yhdistyksen kunniajäseneksi kutsua henkilö, jolle yhdistys tahtoo osoittaa erityistä kunnioitusta ja kiitollisuutta Yhdistyksen hallituksen ehdotuksesta voidaan vuosikokouksen yksimielisellä päätöksellä tuomarijäseneksi kutsua tuomari, joka on tuomaritehtävissään ansiokkaasti edistänyt yhdistyksen tavoitteita. Kunnia- tai tuomarijäsenellä on samat oikeudet kuin varsinaisella jäsenellä, mutta he eivät suorita jäsenmaksuja.
§4 Jäsenen eroaminen ja erottaminen
Jäsen voidaan erottaa yhdistyksestä hallituksen päätöksellä, seuraavilla perusteilla
– jos hän ei ole maksanut jäsenmaksuaan hallituksen määräämään eräpäivään mennessä
– jos jäsen toimii yhdistyksen sääntöjä tai tarkoitusperiä vastaan taikka hyvien kenneltapojen vastaisesti
– jos jäsen menettelyllään yhdistyksessä tai sen ulkopuolella on vaikeuttanut yhdistyksen toimintaa
– jos jäsen on tuomittu eläinsuojelurikoksesta tai -rikkeestä
– jos jäsen on tuomittu kurinpidolliseen seuraamukseen Suomen Kennelliiton kurinpitolautakunnassa
Jäsenen erottaminen hallituksen päätöksellä astuu voimaan välittömästi. Erotetulla jäsenellä ei ole oikeutta yhdistyksen varoihin, hänelle ei toimiteta erottamisen jälkeen yhdistyksen lehteä eikä hänellä ole oikeutta jäsenmaksun palautukseen.
§5 Liittymis- ja jäsenmaksu
Vuosijäseniltä perittävän liittymismaksun ja jäsenmaksun suuruuden päättää vuosikokous, perhejäseniltä ei peritä liittymismaksua. Kasvattaja maksaa liittämästään pennunostajajäsenestä jäsenmaksuna kyseisen vuoden liittymismaksun. Ainaisjäsen suorittaa jäsenmaksuna liittymismaksun lisäksi kyseisen vuoden jäsenmaksun kymmenkertaisena.
§6 Hallitus
Yhdistyksen hallituksen tehtävä on lakia, näitä sääntöjä sekä yhdistyksen kokousten tekemiä päätöksiä ja ohjeita noudattaen hoitaa yhdistyksen juoksevaa hallintoa ja käytännön toimintaa.
Hallitukseen kuuluu vuosikokouksessa valitut puheenjohtaja ja 6 muuta varsinaista jäsentä sekä 2 varajäsentä. Hallituksen toimikausi on vuosikokousten välinen aika. Hallitus valitsee keskuudestaan varapuheenjohtajan sekä ottaa keskuudestaan tai ulkopuoleltaan sihteerin, rahastonhoitajan ja muut tarvittavat toimihenkilöt.
Puheenjohtaja on erovuorossa vuosittain. Varsinaisen jäsenen toimikausi on kaksi vuotta ja varajäsenen yksi vuosi. Varsinaisista jäsenistä on vuosittain erovuorossa kolme. Ensimmäisenä vuotena erovuoroiset valitaan arvalla. Erovuorossa olevat voidaan valita uudelleen.
Hallitus kokoontuu puheenjohtajan tai hänen estyneenä ollessaan varapuheenjohtajan kutsusta, kun he katsovat siihen olevan aihetta tai kun vähintään puolet hallituksen jäsenistä sitä vaatii. Hallitus voidaan kutsua koolle hallituksen sopimalla tavalla.
Hallitus voi tarvittaessa asettaa toimikuntia. Toimikunta voidaan asettaa kalenterivuodeksi tai määräajaksi. Toimikuntien puheenjohtajat esittävät toimikuntien jäsenet hallituksen hyväksyttäväksi. Toimikuntien tulee noudattaa varsinaisten kokousten ja hallituksen antamia ohjeita. Hallitus voi halutessaan kutsua toimikuntien puheenjohtajia tai muita jäseniä hallituksen kokouksiin. Heillä on läsnäolo- ja puheoikeus, mutta ei äänioikeutta.
§9 Yhdistyksen vuosikokouksessa käsiteltävät asiat
11. Käsitellään muut kokouskutsussa mainitut asiat, sekä muut esille tulevat asiat, joista voidaan keskustella, mutta ei päättää
§10 Yhdistyksen kokousten koollekutsuminen
Hallituksen on kutsuttava yhdistyksen kokoukset koolle vähintään neljätoista (14) vuorokautta ennen kokousta jäsenille postitetuilla kirjeillä, yhdistyksen lehdessä tai sähköpostitse.
§11 Yhdistyksen tilit ja tilintarkastus
Tilinpäätös tarvittavine asiakirjoineen ja hallituksen vuosikertomus on annettava toiminnantarkastajalle viimeistään kolme viikkoa ennen vuosikokousta. Toiminnantarkastajan tulee antaa kirjallinen lausuntonsa viimeistään kaksi viikkoa ennen vuosikokousta hallitukselle
§12 Sääntöjen muuttaminen ja yhdistyksen purkaminen
§13 Muuten noudatettakoon yhdistyslakia
Sääntömääräinen vuosikokous ja jalostuspäivä 24.2.2018
Kennel Kotisaaren
Ilmoittautuminen jalostuspäivään on avattu! 1.2.2018
Vuosikirja kaipaa tietoja ja valokuvia! 25.1.2018
Vuoden Heeler 2017 -kisa 1.1.2018
Kokouskutsu: sääntömääräinen vuosikokous ja jalostuspäivä 1.1.2018